
חזקות שהורעו
נדה ב, ב – ג, א
תנן, מקוה שנמדד ונמצא חסר, כל הטהרות שנעשו על גביו למפרע, בין בר"ה בין ברה"י - טמאות. ר"ש אומר: בר"ה - טהורות, ברה"י - תולין. ושניהם לא למדוה אלא מסוטה; רבנן סברי: כי סוטה, מה סוטה - ספק היא ועשאוה כודאי, הכא נמי - ספק ועשאוה כודאי. אי מסוטה, אימא כי סוטה, מה סוטה - ברה"ר טהור, הכא נמי ברה"ר טהור! הכי השתא! התם - משום סתירה הוא, וסתירה ברה"ר ליכא, הכא - משום חסר הוא, מה לי חסר ברה"ר מה לי חסר ברה"י? וכי תימא: הא כל ספק טומאה ברה"ר טהור! כיון דאיכא תרתי לריעותא - כודאי טומאה דמי. ורבי שמעון סבר: כי סוטה, מה סוטה - ברה"ר טהור, הכא נמי - ברה"ר טהור. אי מסוטה, אימא כי סוטה, מה סוטה - ברה"י טמאה ודאי, הכא נמי - ברה"י טמאה ודאי! הכי השתא! התם - יש רגלים לדבר, שהרי קינא לה ונסתרה; הכא - מאי רגלים לדבר איכא? ואי בעית אימא, היינו טעמא דרבי שמעון: גמר סוף טומאה מתחלת טומאה; מה תחלת טומאה, ספק נגע ספק לא נגע - ברה"ר טהור, אף סוף טומאה, ספק טבל ספק לא טבל - ברה"ר טהור. ורבנן - הכי השתא! התם - גברא בחזקת טהרה קאי, מספקא לא מחתינן ליה לטומאה; הכא - גברא בחזקת טומאה קאי, מספקא לא מפקינן ליה מטומאתו.

1. תמצית המקרים בגמרא
הגמרא משווה שלושה מקרים. במשנה דנו באישה שראתה דם ונחלקו תנאים בשאלה עד היכן היא חוששת שטהרות שעסקה בהן נטמאו. לפי הלל כל מה שנגעה בו מאז הבדיקה האחרונה טמא מספק[footnoteRef:1]. לפי שמאי מטמאת רק מכאן ולהבא, ולפי חכמים הולכים אחר הקל מן השניים, בדיקה אחרונה או מעת לעת[footnoteRef:2]. המקרה השני הוא מקווה שחסר, שמטמאים כוודאי כל טהרות שנעשו על גביו. מסקנת הגמרא היא שהמקרים אינם דומים, כיוון שבמקווה יש כנגד חזקת טהרתו 'תרתי לריעותא', המקווה החסר לפנינו, ובנוסף לכך חזקת טומאה של הכלים שהוטבלו בו. לעומת זאת בנידה יש רק 'טומאה לפנינו' כנגד חזקת הטהרה שלה עד כה. הגמרא מסיקה שדין חבית ומקווה שווים[footnoteRef:3]: הפריש תרומה מחבית במשך זמן מה ונמצא חומץ, הוא רשאי להניח בוודאות מציאותו של יין לגבי שלושה ימים[footnoteRef:4] והשאר ספק. אומנם במקווה טימאנו בוודאי, אולם דין חבית נשנה לפי רבי שמעון שגם במקווה מחלק: ברשות הרבים טהורות, ברשות היחיד תולין מספק.  [1:  בדף ג, ב מסיקים שהלל מחמיר רק לטהרות.]  [2:  בדף ג, ב מסיקים שחכמים עוקבים אחר תקנתם לבדוק, "וזו הואיל ולא בדקה הפסידה עונה".]  [3:  גם במסכת גיטין (לא, ב) מביאים לגבי חבית שסמכו עליה כתרומה ונמצאה מקולקלת את דעת רבי אלעזר שחוששים רק מעת לעת אחורה (כפי שמסביר שם רבי יוחנן), ומסיקים: "אמר ר' אלעזר: חלוקין עליו חביריו על רבי אלעזר, דתנן: מקוה שנמדד ונמצא חסר...". הרי שהמקרים מושווים.]  [4:  לפי רבי יוחנן שלושה ימים לאחר הבדיקה האחרונה ודאי יין, ולפי רבי יהושע בן לוי שלושה ימים אחרונים ודאי היה זה חומץ (רש"י ד"ה כל ג' ימים).] 

2. הדעות לגבי מקווה שנמצא חסר
שנינו: "מקוה שנמדד ונמצא חסר כל טהרות שנעשו על גביו למפרע בין ברשות היחיד בין ברשות הרבים טמאות במה דברים אמורים בטומאה חמורה אבל בטומאה קלה... ספיקו טהור רבי יוסי מטמא שר' יוסי אומר כל דבר שהוא בחזקת טומאה לעולם הוא בפסולו עד שיודע שטהר אבל ספיקו ליטמא ולטמא טהור[footnoteRef:5]". דברי רבי שמעון מופיעים בתוספתא:  [5:  מקוואות פרק ב משנה ב.] 

"מקוה שנמדד ונמצא חסר כל הטהרות שנעשו על גביו בין שמקוה זה ברשות הרבים בין שמקוה זה ברשות היחיד- טמאות למפרע. ר' שמעון אומר ברשות היחיד טמא וברשות הרבים טהור[footnoteRef:6]". יש להעיר שבהמשך התוספתא רבי שמעון מביא מחלוקת בין רבי טרפון המטהר לבין רבי עקיבא המטמא. בסופו של דבר מודה רבי טרפון לרבי עקיבא. "נראה לומר דרבי שמעון לא ידע אלא עיקרא דעובדא דפליגי בה רבי טרפון ורבי עקיבא.. וסתמא דברייתא הוא דמייתי כוליה השקלא וטריא... אבל רבי שמעון לא ידע להא, אלא משום דספוקי מספקא ליה אי הלכה כרבי טרפון אי כרבי עקיבא הכריע מדעתו דברשות היחיד תולין וברשות הרבים טהור[footnoteRef:7]". לפי זה התוספתא עצמה דוחה לחלוטין את דברי רבי שמעון. [6:  תוספתא מסכת מקוואות פרק א הלכה טז.]  [7:  חסדי דוד על התוספתא.] 

3. הלימוד מסוטה
הגמרא מבארת את מחלוקת חכמים ורבי שמעון בכמה שלבים:
1. חכמים לומדים מסוטה שהיא ספק ועשאוה ודאי. מכל מקום אין למדים מסוטה לטהר ברשות הרבים, כי בסוטה האיסור הוא משום סתירה, שאינה קיימת ברשות הרבים. לגבי חיסרון במקווה, אין הבדל הקשור למיקום.
2. מה שלומדים מסוטה לכל ספק טומאה ברשות הרבים – זה בספק. כאן כיוון שיש תרתי לריעותא, "כוודאי טומאה דמיין".
3. רבי שמעון לומד מסוטה לטהר ברשות הרבים.
4. ברשות היחיד סוטה טמאה כי 'רגלים לדבר' ובמקווה, ללא שיקול זה, יש לתלות.
5. הסבר אלטרנטיבי: רבי שמעון לומד 'סוף טומאה' – ספק בטבילה - מ'תחילת טומאה' - ספק מגע, בו נלמדת ההלכה מסוטה לטהר ספק ברשות הרבים. אולם לפי חכמים אין להשוות בין ספק מגע, בו אדם נמצא בחזקת טהרה, לבין סוף טומאה במקווה, שאין מוציאים אותו מטומאתו מספק. ממילא לימוד מסוטה כלל איננו שייך[footnoteRef:8]. [8:  רש"י ד"ה איבעית אימא, והרחיב בביאורו המהר"ם מלובלין כאן.] 

לדעת בעלי התוספות[footnoteRef:9], גם לפי תירוץ זה, עיקר נימוקם של חכמים הוא שיש כאן 'תרתי לריעותא'. אולם לדעת הרשב"א "השתא קא נסיב ליה טעמא אחרינא ולומר דאפי' בריעותא חדא נמי בסוף טומאה טמא טומאה ודאית משום דלא גמרי' סוף טומאה מתחלת טומאה אלא העמד גברא אחזקתיה דמספיקא לא מפקינן ליה מטומאתיה[footnoteRef:10]". [9:  ג, א סוף ד"ה גמר.]  [10:  רשב"א ג, א ד"ה הא השני. 
"ונראה דנ"מ בין הני טעמי למקוה שהיה בחזקת כשר ונסתפק לנו אם נפסל כגון שנטל סאה ונתן סאה מים שאובין ולא ידעינן אם הוא רובו דהשתא נמי איכא לספוקי בלהבא אם מקוה זה כשר או לא וכן אם נסתפקנו אם נשתנה מראהו אם לאו וטבל בו הטמא דהשתא איכא חזקה דהעמד מקוה על חזקתו ואיכא נמי חזקה דהעמד טמא על טומאתו דלישנא קמא דטעמייהו דרבנן משום תרתי לריעותא הכא ליתא תרתי לריעותא דהא ליכא למימר הכא הרי חסר לפנינו דבנדון זה השתא נמי מקוה זה בחזקת כשר הוא דכפי לישנא קמא דטעמייהו דרבנן משום דאיכא תרתי לריעותא בנדון זה דליכא תרתי לריעותא מודים חכמים לר"ש דבר"ה טהורות אבל ללישנא בתרא אף בנדון זה ס"ל לחכמים דבר"ה טמאות דלא גמרינן סוף טומאה מתחלת טומאה" (משנה למלך הלכות מקוואות פרק י הלכה ז). ב'שב שמעתתא' הביא את דבריו כך: "אלא הטעם לרבנן דכיוון דאשכחן בטומאה דברה"י עשאו הכתוב וודאי אף שאינו אלא ספק, כן בסוף טומאה אמרו שיהיה וודאי טומאה, ולא משום תרתי לריעותא' (שמעתתא ג, פרק א).] 

4. על פי מה נקבעת הרשות?
נחלקו ראשונים בשאלה כיצד נקבע השיוך לרשות הרבים או היחיד. לדעת רש"י[footnoteRef:11] מקומו של המקווה קובע, אולם הריטב"א מגיב על פירוש רש"י שאמנם: "הכי משמע לקמן (ג' א') דאמר מה לי חסר ברה"ר, וקשיא דהא ספיקא דגמרינן מסוטה ספק טומאה הוא, וי"ל דרבינו ז"ל פירש כמ"ד לקמן דגמרינן סוף טומאה מתחלת טומאה, והנכון דהכי פירושא בין שנעשו הטהרות ברה"ר בין שנעשו ברה"י[footnoteRef:12]". [11:  תחילת ב, ב ד"ה בין.]  [12:  ריטב"א תחילת ב, ב. מחלוקת דומה ישנה בקביעת הרשות במעשה שפחתו של מסיק לקמן דף טו, בשאלה מה קובע, מקומו של המטמא או של המיטמא.] 

5. מה בדיוק נלמד מסוטה?
בעלי התוספות[footnoteRef:13] סבורים שחכמים מבדלים את הסוגיה מסוטה, שכאן כיוון שיש תרתי לריעותא אין כלל ספק ואין ללמוד מסוטה. לפי רבי שמעון לעומת זאת, אין אומרים כאן 'הרי חסר לפניך' ולפיכך ברשות היחיד תולין מן הדין, בלי קשר לסוטה, "אבל ברה"ר מטהר אף על גב דליכא חזקה דמסוטה ילפינן כדפירשתי לעיל". לפי זה 'למדוה מסוטה' משמעו בעיקר: חילקו מסוטה.  [13:  תוספות ג, א ד"ה שניהם לא למדוה אלא מסוטה.] 

הר"ן סבור שיש להבין ששניהם למדוה מסוטה כפשוטו.  
"רבנן גמרו מסוטה שכיון שהדבר קרוב לודאי משום דאיכא תרתי לריעותא שנדון אותו כודאי גמור אפילו לשרוף דהא סוטה נמי ספק ועשאה הכתוב כודאי... שהמקנא לאשתו בזמן הזה ונסתרה אסורה עולמית משום דליכא מי סוטה למבדקה אלמא גזרת הכתוב הוא דכל היכא דאיכא למיחש לספק טומאה שתהא כודאי...". אמנם אין ללמוד מסוטה לטהר ברשות הרבים, כי בסוטה אין סתירה ברשות הרבים[footnoteRef:14], ואילו במקווה אין הבדל בין הרשויות. מכל מקום היינו מטהרים ברשות הרבים בכל מקרה   [14:  ורבי שמעון סובר שדנים אפשר משאי אפשר, כמוכח במקום אחר (ערוך לנר).] 

"אע"ג דליכא למגמרי' מסוטה, אפ"ה דין הוא שיהא טהור דמוקמינן ליה אחזקתיה. וברה"י טמא דגמרינן מסוטה אבל הכא ברה"ר טמא דכיון דאיכא תרתי לריעותא ודאי איכא למיחש לספיקא כי האי וכל היכא דאיכא למיחש לספק טומאה דינו כודאי". רבי שמעון לומד מסוטה שברשות הרבים טהור כשם שבסוטה טהור למרות ש'רגלים לדבר', וברשות היחיד די לטמא מספק, שרגליים לדבר בסוטה, חמור מתרתי לריעותא[footnoteRef:15]. [15:  חידושי הר"ן תחילת ג, א.] 

לדעת הר"ן הטיעון לחלק בין סוטה לטומאה נשאר למסקנה, וברשות הרבים מטהרים באמת רק בגלל חזקה. לדעת בעלי התוספות[footnoteRef:16] למסקנה נופל החילוק, ואכן לומדים מסוטה לטהר ברשות הרבים גם ללא חזקה[footnoteRef:17]. הם הוכיחו זאת גם מדברי רבי שמעון: "היכא דליכא חזקה לטהרה מטהרין בר"ה מסוטה כמו מקוה שנמדד ונמצא חסר דמטהר ר"ש בר"ה דגמרינן מסוטה אף על גב דליכא למימר העמד מקוה על חזקתו דאדרבה העמד טמא על חזקתו[footnoteRef:18]". במשנה מלך הציע שלשיטת הר"ן בזה בדיוק נחלקו חכמים ורבי שמעון:  [16:  ג, א ד"ה גמר.]  [17:  מחלוקת זו כמו גם השאלה מהו עיקר הלימוד, לטמא ברה"י או לטהר ברה"ר, נידונו בעיוננו לחולין דף ט.]  [18:  תוספות ב, א ד"ה והלל.] 

"ר"ש סבר ע"כ כי אתא הלכתא הוא לטהר אפילו היכא דליכא חזקה... ורבנן חולקין עליו בעיקר הדין וס"ל דהלכתא אתא להיכא דאיכא חזקה דטהרה וא"כ לא דמו כלל מאי דטהר הכתוב להאי דמקוה[footnoteRef:19]". [19:  משנה למלך הלכות מקוואות פרק י הלכה ז.] 

באמת, בעלי התוספות שאלו: "ואם תאמר והיכי ילפינן מסוטה לטהר ברשות הרבים אפילו ליכא חזקה הא סוטה אית לה חזקת טהרה ויש לומר כיון דקינא לה ונסתרה איתרע חזקתה ואף על גב דאין סתירה בר"ה מכל מקום איתרע חזקתה דשייך קצת סתירה באפילה ובלילה[footnoteRef:20]". הסברה 'איתרע חזקתה' זהה לסברה 'רגלים לדבר' שנאמרה רק לפי רבי שמעון. גם הסברה ששייכת סתירה ברשות הרבים, אינה נכונה לפי חכמים, שאמרו: "סתירה ברה"ר ליכא[footnoteRef:21]". "לפי זה... שני היסודות שכתבו התוספות שעל ידי זה מוכח שברה"ר טהור גם בדליכא חזקה – אינם אלא לרבי שמעון[footnoteRef:22]". הנציב מוולוז'ין מחלק בין לימוד מסוטה הלכה למשה מסיני, לבין לימוד בהשוואה מסברה. כפי שביארו התוספות כאן מטמאים למפרע, ועל כן אין הלכה למשה מסיני אלא סברה. לפי חכמים ניתן ללמוד לרשות היחיד, וברשות הרבים אינו דומה מקווה לסוטה, ולפי רבי שמעון לומדים מדין רשות הרבים בסוטה כהלכה למשה מסיני, וברשות היחיד אין ללמוד למפרע כיוון שבסוטה רגליים לדבר. [20:  תוספות נדה ב, א ד"ה והלל.]  [21:  ג, א.]  [22:  קהילות יעקב נדה סימן סא.] 

6. היעדר לימוד מסוטה לגבי נדה
הרעיון ללימוד מסוטה לא עלה בגמרא לגבי נדה. בתחילת הסוגיה ישנה גרסה: "והלל כי אמר העמד דבר על חזקתו כגון ספק נגע ספק לא נגע[footnoteRef:23]". רש"י אינו גורס את המילים המודגשות, בטענה: "התם לאו משום חזקה הוא דהא ספק טומאה ברשות הרבים טהור דהיינו ספק נגע הלכתא גמירי לה[footnoteRef:24]". גם בעלי התוספות ניתקו בין הסוגיות: "ואף על גב דמסוטה ילפינן לטהר בר"ה אפי' היכא דליכא חזקה כמו שאפרש לקמן הכא לא ילפינן מסוטה משום שהאשה שראתה השתא ודאי טמאה היא ולא גמרינן מסוטה לטהר בר"ה אלא כמו ספק נגע ספק לא נגע שגם עתה בספק דומיא דסוטה[footnoteRef:25]". מכל מקום רש"י ותוספות סברו שהלימוד מסוטה הוא גם ללא חזקה, שלא כדברי הר"ן[footnoteRef:26]. לגבי אישה שנמצאה טמאה כתבו התוספות שאין ללמוד מסוטה, "לטמאה למפרע[footnoteRef:27]". הר"ן עצמו הציע חילוקים אחרים בין נדה לסוטה:  [23:  ב, א.]  [24:  רש"י ב, א ד"ה העמד אשה על חזקתה.]  [25:  תוספות ב, א ד"ה מעת לעת.]  [26:  ובחולין ביארנו שבסוטה כח, ב ד"ה כאן סוברים בעלי התוספות כדברי הר"ן.]  [27:  תחילת תוספות הראשון במסכת.] 

"כיון דמסוטה גמרינן, דוקא דומיא דסוטה שהספק נולד באשה שהיא מקבלת הטומאה אבל באיש שהוא המטמא אין בו ספק כלל שאם בא עליה ודאי שטמאה. אבל הכא, שנולד הספק באשה שהיא נותנת הטומאה, לאו דומיא דסוטה היא ולפיכך אין מעמידין אותה על חזקתה. אי נמי דכי אמרינן ספיקו טמא דוקא משעה שנולד הספק ואילך דומיא דסוטה דכיון דאיתרעאי לא מהניא ליה חזקה. אבל הכא בטומאה דלמפרע שהיא מקמי דאיתרעאי מהניא[footnoteRef:28]". בדומה לכך חילקו בתוספות רי"ד: [28:  חידושי הר"ן ב, א.] 

"מסקנה אמרינן דרבנן לא מדמו לה לסוטה כלל וטעם דידהו משום דאיכא תרתי לריעותא בוודאי טמא דמיא ור' שמעון הוא דפליג אדרבנן ויליף כל ספק טומאה מסוטה בין ספק מגע ובין ספק טומאה.. לא מדמו רבנן לסוטה אלא היכי דאיכא טומאה ודאית וספק מגע אבל ודאי מגע וספק טומאה לא[footnoteRef:29]". [29:  תוספות רי"ד ג, א.] 

החתם סופר מציע שעשו מעין חישוב של 'דון מינה ואוקי באתרה': לולא שהרעת החזקה הייתה יוצרת ספק, לא היו נותנים לסוטה ברשות היחיד דין ודאי.
ז. שיטת רבי שמעון במקרים שונים ממקווה
בהסבר הביאור הראשון בגמרא, כתב רש"י: 
"... ש"מ דקסבר ר' שמעון בשאר ספק טומאה דעלמא נמי ברה"י תולין דהא אין רגלים לדבר[footnoteRef:30]". כך עולה גם מדברי התוספות[footnoteRef:31]. הרמב"ן תמה על כך:  [30:  רש"י ג, א ד"ה מאי רגלים לדבר איכא.]  [31:  ד"ה ושניהם.] 

"אטו נימא כולי תנויין דלא כר"ש בכל מקום ספק טומאה ברשות היחיד ספיקו טמא לגמרי קאמרינן!? ושמא י"ל דלר"ש כל שקדמה בדיקה לספק טהור דאמרינן בדיקה ראשונה מהניא עד שעת מציאה דספק, אבל ספיקות דעלמא ספק נגע ספק לא נגע ספק הוה ספק לא הוה ספיקו טמא[footnoteRef:32]". לשיטת רש"י ותוספות, יש לברר מדוע רבי שמעון פוסק לתלות. הרי ניתן לומר שאין כל לימוד מסוטה, ואז "בכל מקום שיש בו חזקת טהרה נטהר לגמרי. בכל מקום שאין בו חזקת טהרה, ננהג על פי כללי הספקות[footnoteRef:33]". אם כן מדוע רבי שמעון מטמא מספק? ניתן לומר שאפשר ללמוד מסוטה את הגדרת המצב כספק, אלא שאין הוא מקבל את הלימוד לנהוג בספק כוודאי. "בסוטה לא ניתן לשמר את המצב כספק, ולאסור אותה לבעלה מספק לכל החיים. פה מוכרחים להמשיך בתהליך, ולהכריע לפחות עד שיתברר העניין[footnoteRef:34]. להכריע לוודאי היתר אי אפשר[footnoteRef:35], ומשום כך אנו מעמידים אותה בוודאי איסור. מה שאין כן בשאר ספקי טומאה בכל התורה כולה. כאן אפשר להשאיר את העניינים במצב של ספק, וישנה קטגוריה של 'תולין'"[footnoteRef:36]. [32:  חידושי הרמב"ן נדה תחילת ג, א.]  [33:  שיעורי הרב ליכטנשטיין, טהרות עמ' 157. להלן: הרא"ל. הוא מביא אפשרות שנייה, לפיה לומדים מסוטה ברשות הרבים לטהר בכל מקום, ותמה עליה: בסוטה עקרוני הוא החילוק בין רשות הרבים לרשות היחיד.]  [34:  שמא ניתן להציע שבעמוד מקדש על מכונו, סוטה היא מעין 'דבר שיש לו מתירים' שכשתשתה יתברר הספק, ולכן אין להקל בו.]  [35:  אולי משום כך חרגה תורה ממנהגה ואפשרה בירור על פי נס (על פי רמב"ן על התורה במדבר ה, כ). שאי אפשר להמשיך בספק, אנו רוצים בשלום בין איש לאשתו (על פי נדרים סו, ב).]  [36:  רא"ל, עמ' 158.] 

7. פסקי הרמב"ם
הרמב"ם פוסק במקווה כחכמים, וכפשט המשנה במקוואות:
"מקוה שנמדד ונמצא חסר בין שהיה המקוה ברה"ר בין שהיה ברה"י כל הטהרות שנעשו על גביו למפרע טמאות עד שיודע זמן שנמדד בו והיה שלם, בד"א כשהיתה הטבילה מטומאה חמורה, אבל אם טבל מטומאה קלה... הואיל ועיקר דברים אלו מדבריהן הרי ספיקו טהור[footnoteRef:37]". [37:  רמב"ם הלכות מקוואות פרק י הלכה ו.] 

לעומת זאת לגבי חבית הוא פוסק לכאורה כרבי שמעון: 
"הבודק את החבית והניחה להפרישה תרומה על אחרים עד שתעשה כולה תרומה ויתננה לכהן, ולאחר זמן בדקה ומצאה חומץ, מעת שבדקה תחלה עד ג' ימים ודאי יין וכל יין שחשב אותן הימים שהתרומה שלו בחבית זו הרי הוא מתוקן, מכאן ואילך ספק וצריך להפריש ממנו תרומה שנייה[footnoteRef:38]". לכאורה הדברים סותרים, ויש לפסוק גם כאן כרבנן[footnoteRef:39]. [38:  רמב"ם הלכות תרומות פרק ה הלכה כד.]  [39:  חידושי הריטב"א קידושין עט, א ד"ה ורמינן חבית אמקוה.] 

תירוצים רבים נאמרו בזה ונסקור את חלקם: 
1. לדעת המשנה למלך הרמב"ם הולך בעקבות הרשב"א, הסבור שבתירוץ השני של הגמרא חזרנו מהנאמר קודם. כל מה שהעמדנו את הברייתא בחבית כדעת רבי שמעון, זה לפי הלשון הראשונה, שבשניהם יש תרתי לריעותא. אבל לפי הלשון השנייה, 
"שאני טומאה דעשה הכתוב ספיקה כודאה ברה"י אף הם עושים ספיקה כודאה בסוף טומאה אף בר"ה אבל לעולם דמידי ספק לא נפיק ולפיכך גבי חבית אמרינן דתרומה ויחזור ויתרום[footnoteRef:40]". לפי זה למסקנה ההלכה של חבית היא גם לפי חכמים. על כך תמה בשב שמעתתא[footnoteRef:41], שלפי זה גם במקווה הוא ספק ומדוע לא נטהר ברשות הרבים, גם בספק טומאה. על כך הוא מתרץ שיש להבדיל: סוף טומאה ברשות הרבים טהור, כדין כל ספק שהוא מותר מן התורה לדעת הרמב"ם[footnoteRef:42]. אולם ב'סוף טומאה' הרי איקבע איסורא, ספק שבהכרח אסור מן התורה, שהרי מביאים עליו אשם תלוי. אם כן אין ללמוד סוף טומאה מתחילתו. [40:  משנה למלך הלכות מקוואות פרק י הלכה ז.]  [41:  שמעתתא ג פרק א.]  [42:  "מפני מה טהרו חכמים ספק טומאה בר"ה, שהרי הציבור עושין פסח בטומאה בזמן שהטמאים מרובין אם טומאה ודאית נדחית מפניהן קל וחומר לספק טומאה שאיסור כל הספקות מדבריהן" (רמב"ם הלכות שאר אבות הטומאה פרק טז הלכה א).] 

2.  שנינו: "יין ונמצא חומץ - שניהן יכולין לחזור בהן. לימא, מתניתין רבי היא ולא רבנן! דתניא:  
יין וחומץ מין אחד הוא, רבי אומר: שני מינין! אפילו תימא רבנן, עד כאן לא פליגי רבנן עליה דרבי - אלא לענין מעשר ותרומה... אבל לענין מקח וממכר, דכולי עלמא - איכא דניחא ליה בחמרא ולא ניחא ליה בחלא, ואיכא דניחא ליה בחלא ולא ניחא ליה בחמרא[footnoteRef:43]". בעלי התוספות שואלים מסוגיה זו על דין חבית: "מכאן ואילך ספק - פי' שלא תהא תרומתו תרומה ואמאי והא לרבנן אמרי' מין אחד הן וי"ל דהתם טעמא משום דלא נתכוין להפריש אלא יין ונמצא חומץ דהוי טעות אבל נתכוין להפריש חומץ הוי תרומה[footnoteRef:44]". אם כן, לפי חכמים יין וחומץ הם מין אחד. מה שההפרשה לא חלה, היא לא בגלל עצם ההפיכה לחומץ, אלא בגלל הקפידא של המפריש. אם כן ה'תרתי לריעותא', הם חזקת טבל, וההקפדה שלו. אלו שתי 'רעות' שאינן מצטרפות. לפי רבי 'חומץ לפניך', מצטרף לחזקת הטבל, כי שני מינים הם. אולם לפי חכמים אין מציאות החומץ סותרת את אפשרות ההפרשה. לפי זה ההשוואה הנערכת כאן בין סוגיית חבית לבין מקווה, היא רק לפי רבי, אולם חכמים חולקים עליו ובמקרה של חבית נשאר ספק כפסק הרמב"ם[footnoteRef:45]. [43:  בבא בתרא פד, א-ב.]  [44:  תוספות בבא בתרא פד, ב ד"ה יין.]  [45:  'הערות בשמעתתא' על שב שמעתתא בשם חמדת שלמה.] 


3. כבר ביארנו שנחלקו אמוראים בהבנת המשנה על חבית:  
"א"ר יוחנן, ה"ק: כל ג' ימים הראשונים ודאי יין, מכאן ואילך ספק; ... ורבי יהושע בן לוי אמר: כל ג' ימים האחרונים ודאי חומץ, מכאן ולהלן ספק[footnoteRef:46]". ההשוואה שנערכת בסוגייתנו בין מקווה לחבית, היא רק לפי רבי יהושע בן לוי. לפי רבי יוחנן היות שתולים שאולי ממש כעת הפך היין לחומץ, אז [46:  בבא בתרא צו, א.] 

"גבי חבית דאיכא למימר דשמא בג' ימים האחרונים התחיל להחמיץ ועכשיו נגמר חימוצו ואף ע"ג דאיכא למימר דזה ימים רבים החמיץ ואתא - מ"מ כיון דאיכא למתלי נמי דשמא השתא הוא דנגמר חימוצו מידי ספק לא נפקא משא"כ במקוה דליכא למימר דהשתא הוא דחסר שהרי אין דרכו לחסר אלא טיפה אחר טיפה, ומכיון שחסר הרבה בודאי שזה ימים רבים חסר ואתאי[footnoteRef:47]". [47:  שער המלך הלכות תרומות פרק ה הלכה כד.] 

4. בעל שאגת אריה מתרץ בפשטות: המשנה במקוואות כמו גם הרמב"ם, נקטו שב"טומאה קלה... הואיל ועיקר דברים אלו מדבריהן הרי ספיקו טהור". היות שהרמב"ם כותב:
"התרומה בזמן הזה ואפילו במקום שהחזיקו עולי בבל ואפילו בימי עזרא אינה מן התורה אלא מדבריהן שאין לך תרומה של תורה אלא בא"י בלבד, ובזמן שכל ישראל שם[footnoteRef:48]". [48:  רמב"ם הלכות תרומות פרק א הלכה כו.] 

אם כן, "נמצא לפ"ז י"ל דמתניתא דחביות איירי בזמן הזה וא"כ הוא מדרבנן לבד. לכך לא הוי טבל למפרע כמו גבי מקוה... דאמרינן השתא הוא דחסר הוה גבי חביות נמי אמרינן השתא הוא דהחמיץ והרמב"ם איירי גם כן בזמן הזה ולעולם אתיא אפילו לרבנן[footnoteRef:49]". [49:  טורי אבן הלכות תרומות פרק ה הלכה כד. ולא זכיתי להבין: לדבריו לכאורה היה לו לרמב"ם לפטור לגמרי מתרומה, ולא לפסוק שספק הוא.] 

